Machann – EspasKreyòl
Tag: Machann
Posts Tagged Machann
Lang Kreyòl Literati Literati Kreyòl
Ti Machann
http://www.espaskreyol.org/wp-content/uploads/2016/07/AUD-20200522-WA0016.mp3
Yon van sèk k ap vante
Yon drapo k ap flote
Yon nasyon k ap chache
Yon manman, yon matant, yon tantin, k ap chache…
Yon nasyon k ap chache ki kote li prale.
Yon panye k ap bouske
Yon kivèt k ap chaje
Yon vwa fèb k ap kriye…,
Yon laye k ap woule woule, toupatou nan lari….
Yon kò chèch k ap mache… k ap rele…, k ap rale…
De pye fèb k ap twote, pou yo jwenn ak lavi.
Yo monte, yo desann, yo bwote,
Pou ba pitit lavi, pou ba lavi valè.
Youn – De – Twa – 1000 – 100 mil…
Yon pil, yon bann, yon pakèt…
Y ap mache,
Y ap bouske,
Y ap kouri, pou yo jwenn ak lavi…
Yon lavi san lanvè
Yon lavi san nandrèt ki kontinye file, tankou zangi nan dlo…
Yon lavi y ap chèche ki ba yo do,
San li pa di yon mo;
Poutan, se yo ki bay lavi
Se yo k ap bay lavi pou Ayiti pa fin peri
Se manman yo ye.
Paul Tulcé (Pòl Tilse)